b'\n_START_ARTICLE_\nEpistomentis\n_START_SECTION_\nUtseende\n_START_PARAGRAPH_\nEn middelsstor (20-25 millimeter), avlange, blankt svart praktbille uten metallisk glans. Pronotum har en smal, oransje midtstripe og oransje sidekanter, dekkvingene er brungule til r\xc3\xb8dbrune med en svart lengdestripe som noen ganger er nesten forsvunnet. Dekkvingene har en skarp pigg i spissen.\n_START_SECTION_\nLevevis\n_START_PARAGRAPH_\nArten holder til i den s\xc3\xa5kalte valdiviske regnskogen. Larvene utvikler seg p\xc3\xa5 d\xc3\xb8de stokker av s\xc3\xb8rb\xc3\xb8k (Nothofagus), der de eter av den indre barken og sevjelaget. Billen kan ogs\xc3\xa5 angripe levende tr\xc3\xa6r, men da helst slike som er svekket. De voksne billene er aktive om sommeren og relativt vanlige.\n_START_SECTION_\nUtbredelse\n_START_PARAGRAPH_\nArten er utbredt i det s\xc3\xb8rlige S\xc3\xb8r-Amerika (Chile og Neuquen-provinsen i Argentina).'